Akken daɣen i d-yenna MAHRAZI M. (2013 : 42)2 : Agemmay n tlaṭinit yesɛa tulmisin n umaḍal, d afran ungaw* yettwaxdem i usishel n tɣuri, n tira, ihi akk almud n tutlayt. Akken daɣen i d-yenna Achab Remdan3 deg usarag i yexdem ass n lexmis 26/05/2016 deg tseddawit n Tubiret : Ɣef wakken ttwiɣ tamsalt n usekkil ama d talaṭinit, d taɛrabt neɣ tifinaɣ... Ɣef yisekkilen n tlaṭinit wigad yettberiḥen dakken nebɣa ad naru s taɛrabt, bɣan ad nɛiwed lǧerya si lqaɛ, isekkilen-a n tlaṭinit tura qrib ad awḍen sin n leqrun seg wasmi i nettaru s yes-sen.